རྟ་ར་འོག་ཅེས་པའི་ཁྱིམ་མིང་ཐོགས་དོན་ནི་སྔོན་ཆད་ཁོང་ཚང་གིས་རྟ་ར་ཞིག་གི་ནང་འཚོ་བ་སྐྱེལ་མྱོང་བས།གཟུགས་དང་གྲིབ་མ་བཞིན་དུས་ལ་འཕོ་འགྱུར་མང་པོ་བྱུང་ཡང་ཁྱིམ་མིང་རྙིང་པ་དེ་རང་འཇགས་སུ་ལུས་པ་ཞིག་ཡིན།ཁོ་བོ་གཞོན་ནུའི་དུས་སུ་རིན་སྤུངས་སུ་ལོ་ཁ་ཤས་སྡོད་མྱོང་ཞིང་།སྐབས་དེ་དུས་ན་མཉམ་ཙམ་ཡིན་པའི་ད་ལྟའི་སྦྱིན་བདག་ཆེན་པོ་དབུ་ཆོས་འཕེལ་ཚེ་རིང་གིས་ཀོ་བའི་རྟ་སྒྲོ་ཞིག་བསྣམས་ནས་རིན་སྤུངས་རྫོང་ལས་ཁུངས་ཀྱི་ལས་བྱེད་པའི་ཆ་སྒམ་དང་སྦག་ཅོག་སོགས་ནང་ཆས་བཟོ་བར་འགྲོ་གི་ཡོད་པས།སྐབས་དེ་དུས་གཉོམ་ཆུང་གི་ཤིང་བཟོ་བ་དེ་ད་ལྟའི་སྒོར་དུང་ཕྱུར་ཀྱི་སྦྱིན་བདག་ཆེན་པོ་ཞིག་ཆགས་པ་ནི་ཧ་ཅང་ལྐོག་འགྱུར་ཆེ་བའི་མ་འོངས་པ་ཞིག་མ་རེད་དམ།རིན་སྤུངས་བས་སྐབས་དེ་དུས་ནས་ད་ལྟའི་བར་དབུ་ཆོས་འཕེལ་ཚེ་རིང་ཞེས་བརྗོད་ཀྱི་ཡོད་པ་དེའང་ཁོང་གི་ཤིང་བཟོའི་ལག་རྩལ་ལ་བལྟོས་ནས།ཚང་མས་མ་གྲོས་གཅིག་མཐུན་ངང་ལག་རྩལ་གོ་མིང་བཏགས་པ་ཞིག་ཏུ་གྱུར།